text: Dieseltyve plager vognmænd 
  17 januar 2011 kl. 08.24
  Tyve suger for millioneraf  kroner diesel op fra lastbil-tanke.
  Der kan være 700 liter dieselolie til en værdi af cirka 7.000 kroner i tanken på en lastbil.
  Det har fået tyve til at suge diesel op fra lastbilernes tanke.
  - Det er voldsomt stigende problem på især rastepladser og transportcentre, hvor østeuropæiske lastbilchauffører stjæler direkte fra tankene for at have brændstof til at komme hjem, siger Christian Jensen, formand for brancheforeningen, Frie Danske Lastbilvognmænd, FDL til Avisen.dk. 
  Tyverierne får både politiet, Det Kriminalpræventive Råd og transportbranchens foreninger til at anbefale vognmændene at installere en tankstuds.
  Studsen blokerer med et gitter for de slanger, som tyvene bruger til at suge brændstof op af tankene, skriver Avisen.dk.
  Politikommissær Christian Østergård fra Syd- og Sønderjyllands Politi understreger, at dieseltyverierne ikke kun bliver begået af østeuropæere.
  